**LAKOSSÁGI HIRDETMÉNY**

**MISKOLC TELEPÜLÉS**

**TELEPÜLÉSRENDEZÉSI ESZKÖZEINEK MÓDOSÍTÁSA**

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (a továbbiakban: Tr.R.) foglalt követelménynek eleget téve, Miskolc Megyei Jogú Város Önkormányzatának Képviselő-testülete a partnerségi egyeztetés helyi szabályait rögzítő 3/2017. (II.21.) önkormányzati rendeletének megfelelően tájékoztatja a lakosságot és érintetteket, hogy a településrendezési eszközök módosítása elkezdődött.

„Miskolc Megyei Jogú Város Önkormányzata, Miskolc Megyei Jogú Város településrendezési eszközeinek módosítását kezdeményezi, avolt Erzsébet fürdő 2413 hrsz-ú ingatlanra, az emeleteken lakóház a földszinten iroda és vendéglátás funkciók céljára. A településrendezési eszközök módosítása, a (Vk) központi vegyes zóna területfelhasználásnak (Vt) településközpont vegyes zónára történő változtatásáról szól.

Az egyes tervek, illetve programok környezeti vizsgálatáról szóló 2/2005.(I.11.) Korm. rendelet 4.§ (2) bekezdés alapján a Borsod-Abaúj-Zemplén Megyei Katasztrófavédelmi Igazgatóság és a Budapest Főváros Kormányhivatala Építési és Örökségvédelmi Főosztály a településrendezési eszközök módosításához környezeti vizsgálat készítését szükségesnek tartotta. Ezt a Miskolc Megyei Jogú Város az alábbi indokok alapján nem fogadta el.

A településrendezési eszközök módosítása során az alapvető vegyes területfelhasználás nem változik, csak azon belül a (Vk) központi vegyes zóna módosul (Vt) településközpont vegyes zónára, ami annyiban jelent változást, hogy a lakófunkció nincs korlátozva a területen. Ez a változás sem a Szinva-patakra sem a műemléki környezetre nem eredményez többlet kockázatot. Az ügyben hozott Miskolc Megyei Jogú Város Polgármesterének 105/2022.(VI.17.) határozata az alábbi linken <https://sds.miskolc.hu/index.php/s/pbrzi9rL35YgGSD> megtekinthető.”